Document ID: 32012D0200

ROZHODNUTIE KOMISIE
z 18. apríla 2012,
ktorým sa mení a dopĺňa rozhodnutie 2004/452/ES, ktorým sa ustanovuje zoznam subjektov, ktorých výskumní pracovníci majú na vedecké účely prístup k dôverným údajom
[oznámené pod číslom C(2012) 2291]
(Text s významom pre EHP)
(2012/200/EÚ)
EURÓPSKA KOMISIA
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 223/2009 11. marca 2009 o európskej štatistike (1), a najmä na jeho článok 23,
keďže:
(1)
Nariadením Komisie (ES) č. 831/2002 zo 17. mája 2002, ktorým sa vykonáva nariadenie Rady (ES) č. 322/97 o štatistike Spoločenstva so zreteľom na prístup k dôverným údajom na výskumné účely (2), sa na účely toho, aby bolo možné vyvodiť štatistické závery na vedecké účely, ustanovujú podmienky, za ktorých možno povoliť prístup k dôverným údajom zasielaným orgánu Únie, a pravidlá spolupráce medzi orgánmi Únie a vnútroštátnymi orgánmi s cieľom uľahčiť takýto prístup.
(2)
Rozhodnutím Komisie 2004/452/ES (3) sa ustanovil zoznam subjektov, ktorých výskumní pracovníci majú na vedecké účely prístup k dôverným údajom.
(3)
University of Johannesburg, Južná Afrika; University of Massachusetts, Massachusetts, Spojené štáty americké; President & Fellows of Harvard College, Massachusetts, Spojené štáty americké; Oddelenie pre ekonomické aspekty v oblasti zmeny klímy, energetiky a dopravy Generálneho riaditeľstva pre Spoločné výskumné centrum Európskej komisie; Oddelenie pre informačnú spoločnosť Generálneho riaditeľstva pre Spoločné výskumné centrum Európskej komisie; Oddelenie pre poľnohospodárstvo a prírodné vedy v ekonomike Generálneho riaditeľstva pre Spoločné výskumné centrum Európskej komisie; Oddelenie udržateľnej výroby a spotreby Generálneho riaditeľstva pre Spoločné výskumné centrum Európskej komisie; Oddelenie pre sociálnu analýzu Generálneho riaditeľstva Európskej komisie pre zamestnanosť, sociálne záležitosti a začlenenie sa považujú za subjekty spĺňajúce požadované podmienky, a preto by sa mali doplniť do zoznamu agentúr, organizácií a inštitúcií uvedených v článku 3 ods. 1 písm. e) nariadenia (ES) č. 831/2002.
(4)
Opatrenia stanovené v tomto rozhodnutí sú v súlade so stanoviskom Výboru pre Európsky štatistický systém,
PRIJALA TOTO ROZHODNUTIE:
Článok 1
Príloha k rozhodnutiu 2004/452/ES sa nahrádza textom uvedeným v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 18. apríla 2012

Labels: 12
7
19